Ordensreglement

Ordensreglementet gjelder ved all opplæring i skolens regi – også ved turer og ekskursjoner.

**Med utgangspunkt i Montessoriprinsipp skal ein elev på Stette Montessoriskole:**

• **Arbeida sjølvstendig med ulike sjølvvalde oppgåver i arbeidsøktene**

Eleven tek ansvar for sjølv å komme i gong med arbeidet.

Eleven arbeider med oppgåver i heile arbeidsøkta.

Eleven arbeider sjølvstendig med tilpassa arbeidsoppgåver.

Ved behov for hjelp legg eleven kortet sitt til læraren og arbeider vidare med andre oppgåver fram til læraren har høve til å rettleie.

Eleven kan bevege seg i klasserommet når det er behov for det.

*Ansvaret til pedagogen er å rettleie eleven til å arbeide med materiell og oppgåver som er tilpassa kunnskapane til elevane og ferdighetane deira.*

**• Arbeida på ein slik måte at dei ikkje forstyrrar eller øydelegg for andre**

Eleven går roleg.

Eleven snakkar stille.

Stolar, materiell og anna utstyr vert handsama på ein slik måte at ikkje støy oppstår eller at dei øydeleggjast.

Eleven respekterer at andre arbeidar og tek difor ikkje kontakt med dei når dei ikkje arbeider saman.

Eleven må setja materiell og reiskap på bestemde plassar i klasserommet slik at orden vert oppretthalde og andre kan finne igjen utstyret.

Ansvaret til pedagogen er å sørgje for at reglene vert følgd og dei må på ein respektfull måte korrigere barn som bryt reglene.

**•** **Respekterer andre menneske og oppfører seg på ein slik måte at dei ikkje krenkjer andre, men derimot er hyggelege og hjelpsame slik at dei bidreg til at alle kan oppleve ein god skuledag**

Mobbing skal ikkje skje.

Medelevar vert spurt om dei vil vere med i leiken og dei som vert spurt svarar høfleg om dei vil vere med eller ikkje.

Leiker og liknande som ein elev har med heimefrå skal òg andre elevar kunna bruke. Utstyr som ikkje eignar seg for felles aktivitet skal ikkje vere med på skulen.

**• Respekter dei reglane som gjeld for dei ulike rom og plassar både ute og inne på skulen**

Oppheld seg på skuleområdet og ikkje forlèt dette før skuledagen er over eller ein voksen har gjeve løyve

Held det ryddig rundt seg, både inne under arbeidet og ute i leik og aktivitet.

Brukar innesko når ein er inne på skulen.

Heng klede og anna utstyr på plass.

Uteleik føregjeng med omsyn til eigen og andre si helse og tryggleik.

Sørgjer for å setje seg inn i dei reglene som gjeld for dei enkelte rom og plassar.

**• Følgjer skulen sin dagsrytme og tek del i aktivitetane**

Møter presis og med rett utstyr for å vere klar til å byrje arbeidsøkta når skulen startar.

Har med passande klede og sko og deltek i aktivitetane i utetida.

Elevane er med og førebur lunsj for heile trinnet.

Fellesmåltidet skal vere eit hyggeleg stund for alle.

Elevar som ikkje kan delta i dei ulike aktivitetane skal ha med melding heimefrå.

Føresette leverar skriftleg melding til skulen ved alle typer fråver.

Ved fråver utover 3 dagar, skal eleven sin føresette ta kontakt med skulen og melde frå om årsaka til fråveret

Elevar som har behov for permisjon må søkje skulen om dette. Permisjonar inntil 3 dagar kan løyvast av kontaktlærar, lengre permisjonar (inntil to veker) søkjast til rektor.

**• Sørgjer for å ivareta liv, helse, arbeidsmiljø og det sosiale miljø på ein best mogleg måte**

Godteri vert ikkje ete på skulen.

Røyking, snus, tobakksprodukt og samt nikotinpreparat og andre rusmiddel er forbode.

Farlege leiker og andre reiskapar vert ikkje med teke med på skulen.

Det er forbode å sykle på området til skulen i skuletida så framt det ikkje er ein del av undervisinga.

Det er forbode med mobiltelefon.

Internett og datamaskiner vert berre brukt i opplæringa. Læraren rettleier elevane i kva som er opplæring.

Dersom eleven bryt regelen for bruk av IKT-utstyr, kan IKT-utstyr inndragast for resten av dagen.

**• Sanksjonar – tiltak ved brot på ordensreglar**

Tiltak:

Ved brot på reglane får eleven tilsnakk av skulen sine vaksne.

Elevane vert gjeve høve til å forklare kva som har skjedd.

Dersom brota vert gjenteke eller er av alvorleg art, vil elevane måtte ringe heim til foreldra for å fortelje om situasjonen.

Dersom skulen krev det, må føresette umiddelbart kome til skulen for å møte eleven.

Dersom brota er av alvorleg art, kan skulen ringe heim til foreldra for å avtale møte for korleis man skal ta saken vidare.

**Erstatningsansvar**

Ved medviten skade eller skadeverk på eigedomen til skulen og utstyr kan eleven, i tillegg til å ileggjast sanksjonar etter reglementet her, òg verta erstatningsansvarlig jfr. Skadeerstatningsloven §1-1 . Foreldre er erstatningsansvarlige etter skadeerstatningsloven §1-2, for tida inntil kr 5000 .

Det same gjeld ved tap eller øydelegging av bøker og anna utstyr.

Skulen kan reagere dersom elevar øydelegg andre elevar /ansatte sine eigendelar

**Bortvising**

Elevar som alvorleg eller fleire gonger bryt ordensreglementet, kan visast bort frå undervisinga.

Elevar på 1. – 7. trinn kan utvisast frå undervisinga for enkelttimer eller for resten av dagen.

Foreldre til eleven skal varslast viss det vert sett i verk bortvisning resten av dagen.

**• Skrivar saman med føresette under på at dei har lese og forstått innhaldet i ordensreglementet til skulen.**

Føresette skriv under på at dei vil rettleie eleven til å forstå dei reglene som gjeld. Som hjelp til dette kan føresette søkje rettleiing hos skulen.